Thea Astley
Store norske leksikon,Språk og litteratur,Litteratur i verden,Oseanias litteratur,Australias litteratur
Thea Astley var en australsk forfatter. Bøkene hennes bærer preg av hennes romersk-katolske oppdragelse og hennes oppvekst i Queensland, og setter ofte samfunnets mislykkede i sentrum. Hun var blant de første i den store oppblomstringen av kvinnelige forfattere i Australia på 1900-tallet.
Astley skrev flere prisbelønnede romaner. I sosial-satiriske romaner som The Acolyte (1972), A Kindness Cup (1974), An Item for the Late News (1982) og Beachmasters (1985), hennes mest internasjonale og anti-imperialistiske roman, angrep hun ikke bare middelklassens hykleri og småbyens spissborgerlighet og dens holdning til kvinner, men også det maskuline kameratskapsidealet, en hjørnestein i den australske nasjonale myten.Andre romaner er blant annet:   Reaching Tin River (1990)  Vanishing Points (1992)  Coda (1994)  The Multiple Effects of Rainshadow (1996)  Drylands: A Book for the World's Last Reader (2000, ble tildelt Miles Franklin Award, som er den mest prestisjefylte litteraturprisen i Australia) Hun skrev også novellesamlingen Hunting the Wild Pineapple (1979). Les mer i Store norske leksikon Australias litteratur